b'\n_START_ARTICLE_\nS-21\n_START_PARAGRAPH_\nS-21 (imenovana tudi S21, kraj\xc5\xa1e za Soseska-21) je naziv za urbano naselje na desnem bregu reke Drave v Mariboru, zgrajeno konec 60-ih in v za\xc4\x8detku 70-ih let prej\xc5\xa1njega stoletja. Ume\xc5\xa1\xc4\x8deno je v kare med Cesto proletarskih brigad in Jadransko cesto in v celoti spada v Mestno \xc4\x8detrt Tabor, ki ima v tem naselju tudi svoj sede\xc5\xbe.\n_START_SECTION_\nZgodovina\n_START_PARAGRAPH_\nUrbanisti\xc4\x8dno zasnovo in s tem tudi podlago za poimenovanje je izdelal mariborski Zavod za urbanizem v letu 1965 in sicer arhitekta Janez Kre\xc5\xa1evi\xc4\x8d ter Marjan \xc5\xa0kerbinc. Zaradi pove\xc4\x8danega merila stanovanjskih objektov postavljenih v odprt prostor, so se pove\xc4\x8dali tudi razmaki med njimi, tako da je prevladovalo ohlapno oblikovanje zunanjih povr\xc5\xa1in. Pri zasnovi stanovanjskih blokov so bili za tisti \xc4\x8das uporabljeni celovitej\xc5\xa1i arhitekturno-urbanisti\xc4\x8dnim prijemi. Naselje je med leti 1968 in 1972 zgradilo podjetje Konstruktor iz Maribora, ko so se vanj pri\xc4\x8deli preseljevati \xc5\xa1tevilni prebivalci.\xc2\xa0\n_START_SECTION_\nGeografija\n_START_PARAGRAPH_\nNaselje se nahaja v Mestni \xc4\x8detrti Tabor in je ume\xc5\xa1\xc4\x8deno med Cesto proletarskih brigad na jugu, Jadransko cesto na vzhodu, Fochevo ulico na severu, medtem ko ga na zahodnem robu v veliki meri obdaja Ho\xc5\xa1ka ulica. Sestavlja ga pet stolpnic z 10 nadstropji in pet ve\xc4\x8dstanovanjskih blokov, razli\xc4\x8dnih oblik in velikosti. Sredi\xc5\xa1\xc4\x8de naselja se nahaja pri kri\xc5\xbei\xc5\xa1\xc4\x8du med Regentovo in Rapo\xc4\x8devo ulico.\xc2\xa0\n_START_SECTION_\nInfrastruktura\n_START_PARAGRAPH_\nNaselja se pona\xc5\xa1a z veliko funkcionalnostjo, saj se poleg stanovanjskih objektov v njem nahaja tudi veliko zelenih povr\xc5\xa1in, \xc5\xa1portno igri\xc5\xa1\xc4\x8de, poslovni objekt s trgovinsko in gostinsko dejavnostjo, glasbena \xc5\xa1ola, varstveno-delovni center, sede\xc5\xbe mestne \xc4\x8detrti (nekdaj krajevne skupnosti) ve\xc4\x8d gara\xc5\xbenih hi\xc5\xa1 in zunanja parkiri\xc5\xa1\xc4\x8da. V neposredni bli\xc5\xbeini se nahajajo tudi O\xc5\xa0 Angela Besednjaka, Vrtec Jo\xc5\xbeice Flander, srednje \xc5\xa1ole, glavna gasilska postaja in ve\xc4\x8d trgovskih centrov.\xc2\xa0\n_START_SECTION_\nUpravni polo\xc5\xbeaj\n_START_PARAGRAPH_\nOd leta 1996, ko je bil sprejet Odlok o razdelitvi Mestne ob\xc4\x8dine Maribor na mestne \xc4\x8detrti in krajevne skupnosti  spada naselje v celoti v Mestno \xc4\x8detrt Tabor. Pred tem je naselje S-21 skupaj z blokovskim stanovanjskim naseljem ob Dalmatinski in Beograjski ulici ter z bli\xc5\xbenjimi ulicami, kjer prevladuje individualna stanovanjska gradnja (Beograjska, Dalmatinska, Ho\xc5\xa1ka, Parmova, Po\xc5\xa1telska, Zagata in manj\xc5\xa1i del Ljubljanske ter Betnavske ulice) tvorilo samostojno Krajevno skupnost Jo\xc5\xbeice Flander v okviru nekdanje Ob\xc4\x8dine Maribor-Tabor.\xc2\xa0\n_START_SECTION_\nUlice\n_START_PARAGRAPH_\nV naselju S-21 se nahajajo naslednje ulice:_NEWLINE_Ferkova ulica \xe2\x80\x93 imenovana po kirurgu Feliksu Ferku, rojenem leta 1846 v Koreni pri Mariboru. Po \xc5\xa1tudiju v Gradcu je nekaj let delal kot dru\xc5\xbeinski zdravnik, nakar se je leta 1866 zaposlil kot kirurg v mariborski bolni\xc5\xa1nici. Poznan je bil tudi kot \xc4\x8dlan \xc5\xa1tevilnih slovenskih organizacij v Mariboru in mecen mnogim dijakom. Umrl je leta 1915._NEWLINE_Rapo\xc4\x8deva ulica \xe2\x80\x93 po osvoboditvi so ulico poimenovali po pravniku Francu Rapocu. Rojen je bil 1842 v Sv. Petru pri Mariboru (Male\xc4\x8dnik). Po diplomi iz prava na Univerzi na Dunaju je postal odvetni_NEWLINE_\xc5\xa1ki pripravnik v Mariboru in kasneje notar. Poznan je tudi kot ustanovitelj prve tiskarne v Mariboru in Rapo\xc4\x8deve dija\xc5\xa1ke ustanove. Umrl je leta 1882 v Mariboru._NEWLINE_Regentova ulica \xe2\x80\x93 leta 1968 so novo ulico na Taboru poimenovali po politiku in publicistu Ivanu Regentu, rojenemu leta 1884 v Kontovelu pri Trstu. Po 2. svetovni vojni je opravljal \xc5\xa1tevilne pomembne politi\xc4\x8dne funkcije, bil je poslanec republi\xc5\xa1ke in zvezne skup\xc5\xa1\xc4\x8dine, podpredsednik prezidija skup\xc5\xa1\xc4\x8dine in predsednik izseljenske matice. Umrl je leta 1967.\xc2\xa0'